laion/Wikipedia-Exotic huggingface dataset:
יחסי אוסטרליה–ירדן

יחסי אוסטרליה–ירדן הם יחסי החוץ בין הקהילייה של אוסטרליה לבין הממלכה הירדנית ההאשמית. בסתיו 1918, לקראת סוף מלחמת העולם הראשונה, השתתפו כוחות אוסטרלים בכיבוש ירדן מידי האימפריה העות'מאנית, ובמהלך מלחמת העולם השנייה לחמו שתי המדינות לצד האימפריה הבריטית. שתי המדינות כוננו יחסים דיפלומטיים בשנת 1975. קיימים קשרי סחר משמעותיים בין המדינות, המסתכמים ביותר מ-150 מיליון דולר. אוסטרליה מחזיקה בירדן שגרירות בעמאן בלבד. מאידך, ירדן מחזיקה באוסטרליה שגרירות בקנברה בלבד. מדיה וקבצים בנושא יחסי אוסטרליה–ירדן בוויקישיתוף אתר על יחסי מדינות
דהוכ

מחוז דהוכ (בערבית: محافظة دهوك; בכורדית: دھۆک, Dihok; בארמית חדשה: ܢܘܗܕܪܐ; שם היסטורי: נוהרדה, בעברית קיים גם הכתיב: דוהוק) הוא מחוז בעיראק הממוקם בצפון המדינה, ותופס חלק מהשטח המכונה כורדיסטן העיראקית. בירת המחוז היא העיר דהוכ. המחוז כולל גם את העיר זאכו, שבה נמצא מעבר הגבול הראשי בין טורקיה לעיראק. בתוך כמה חודשים מתום מלחמת המפרץ ב-1991, ניתק המחוז, כמו כורדיסטן העיראקית כולה, מהשלטון המרכזי בבגדאד, והפך לחלק מהאוטונומיה הכורדית בצפון עיראק. עם נפילת סדאם חוסיין וקבלת החוקה העיראקית החדשה, שב המחוז להיות חלק מעיראק, על-פי התנאים החדשים שהוגדרו בחוקה. בכפר בית תנורא שבתחום המחוז הייתה בעבר קהילה יהודית החל מתקופת המאה הראשונה או אף לפני זה. מדיה וקבצים בנושא דהוכ בוויקישיתוף אתר האינטרנט הרשמי של דהוכ ערך זה הוא קצרמר בנושא כורדיסטן העיראקית. אתם מוזמנים לתרום לוויקיפדיה ולהרחיב אותו.
יחסי ברזיל–צ'ילה

יחסי ברזיל–צ'ילה הם יחסי החוץ הרשמיים בין הרפובליקה של צ'ילה לבין הרפובליקה הפדרלית של ברזיל. צ'ילה וברזיל פעלו פעמים רבות כמתווכות בסכסוכים בינלאומיים, כגון המבוי הסתום המדיני בין ארצות הברית לבין מקסיקו בשנת 1914, ומניעת מצב מלחמה בין שתי מדינות אלו. לאחרונה, במהלך המרד בהאיטי ב-2004, צ'ילה וברזיל השתתפו בכוח האו"ם למשימת ייצוב בהאיטי, אשר הובלה על ידי הצבא הברזילאי. לדברי סקר ה-BBC‏ World Service‏ 2014, 62% מהצ'יליאנים רואים את השפעת ברזיל באופן חיובי, ורק 12% רואים זאת בצורה שלילית. ב-22 באפריל 1836 כוננו יחסים דו צדדיים רשמיים בין שתי המדינות. ב-1 בספטמבר 1838 נחתמה האמנה הדו-צדדית הראשונה בין שתי המדינות, הסכם סחר, ידידות וניווט. במהלך חלק ניכר של המאות ה-19 וה-20, התנגשויות של ארגנטינה על אורוגוואי ופרגוואי עם ברזיל ועל פטגוניה עם צ'ילה, עשתה את ברזיל וצ'ילה לבעלות ברית קרובות. במהלך מלחמת האוקיינוס השקט, כאשר צ'ילה נלחמה נגד פרו ובוליביה, ברזיל סיפקה תמיכה שבשתיקה עבור צ'ילה, נאלצה ארגנטינה אשר ניסתה להצטרף לברית של פרו–בוליביה, להישאר נייטרלית לאורך כל המלחמה. ב-20 במאי 1914 נפגשו נציגי ארגנטינה, ברזיל וצ'ילה (מדינות ABC) בניאגרה פולס, קנדה, לתווך באופן דיפלומטי, על מנת למנוע מצב מלחמה בין ארצות הברית לבין מקסיקו בשל כיבוש וראקרוס ופרשת טמפיקו. ב-15 במאי 1915 נפגשו שלוש המדינות שוב כדי לחתום על אמנה רשמית יותר. לאחר רעידת האדמה שפקדה את צ'ילה ב-27 בפברואר 2010, נשיא ברזיל, לואיז אינסיו דה סילבה, הביע סולידריות עם העם הצ'יליאני, בראשות הנשיאה מישל בצ'לט, והודיע על שליחת סיוע הומניטרי, שכלל בית חולים שדה בצי הברזילאי וצוותי חיפוש והצלה. ברזיל מחזיקה בצ'ילה שגרירות בסנטיאגו דה צ'ילה ו-11 קונסוליות בבלו הוריזונטה, קמפינאס, קמפו גרנדה, קוריטיבה, פלוריאנופוליס, מאנאוס, פורטו אלגרה, ריו דה ז'ניירו, סלבדור, סאו פרנסיסקו דו סול וסאו פאולו. מאידך, צ'ילה מחזיקה בברזיל שגרירות בברזיליה ו-4 קונסוליות באיקיקה, פונטה ארנס, טמוקו וולפראיסו. מדיה וקבצים בנושא יחסי ברזיל–צ'ילה בוויקישיתוף 2014 World Service Poll BBC אתר על יחסי מדינות
סקיף

סקיף (איחוד הילדים הסוציאליסטי - סוציאליסטישה קינדר פארבנד, SKIF) נוסד במזרח אירופה כארגון הנוער של תנועת הבונד. לסקיף היו שלושה עקרונות אידאולוגיים מרכזיים: 1. חברות, אחווה, שוויון ואמפתיה. 2. הגשמה עצמית במקום המגורים: ההשקפה לפיה יהודים צריכים לחיות, לבנות את תרבותם ולהיאבק למען זכויותיהם בכל מקום בו הם מתגוררים, במקום לחפש מקלט במולדת יהודית. 3. יידישקייט: הקניית זהות יהודית באמצעות טיפוח התרבות היהודית ושפת היידיש). המדריכים בסקיף נקראו Helfers (עוזרים), בגילאי 18–20. בתקופת מלחמת העולם השנייה, עם החורבן הכמעט מוחלט של תנועת הבונד בפולין, חרבה גם תנועת סקיף כמעט לחלוטין. התנועה לא קיימת כיום בפולין, אך קיים סניף שלה במלבורן, החל בשנת 1950. גם בצרפת קיים סניף של סקיף, אולם בשנת 1963 שינה הסניף את שמו ל-CLEJ - Club laïque de l'enfance juive (צר'). בפולין שבין מלחמות העולם ארגן סקיף קייטנות לילדים. בערים רבות בפולין לפני מלחמת העולם השנייה היו סניפים של סקיף. בוורשה גייס מארק אדלמן, לימים אחד ממנהיגי מרד גטו ורשה, כספים לחדרי משחקים לילדי העניים בוורשה. בפולין הכבושה בידי הנאצים היו בין חברי סקיף כאלה שהיו חברים בארגון היהודי הלוחם, בהם הצייר יוסל ברגנר, טייס ה-RAF רובין ליפשיץ ומארגנת תיאטרון הילדים לעניים בגטו ורשה, פולה ליפשיץ. הבונד צוקונפט אגודת הילדים הסוציאליסטית באוסטרליה ראיון ביידיש עם חברי סקיף באוסטרליה דניאל בלטמן (2003). "For Our Freedom and Yours", Vallentine Mitchell. http://skifinmelb.weebly.com/info.html (אורכב 01.06.2010 בארכיון Wayback Machine) NSW, Board of Studies. "Making multicultural Australia - multicultural Research Library Video: Arnold Zable describes the Bund and SKIF, and post-Holocaust development of the Jewish community". www.multiculturalaustralia.edu.au. http://www.skif.org.au/history%20files/skif_history.html (אורכב 19.07.2008 בארכיון Wayback Machine) אזכור קיומו של סניף סקיף בחלם שבפולין, באתר יד ושם אזכור קיומו של סניף סקיף בניאסוויז' שבפולין, באתר יד ושם אזכור קיומו של סניף סקיף בווילנה שבפולין בין מלחמות העולם, באתר יד ושם
בריליאנס V7

בריליאנס V7 (בסינית: 中华V7, באנגלית: Brilliance V7) הוא קרוסאובר מהודר מתוצרת יצרנית הרכב הסינית Brilliance Auto (אנ') (שם רשמי: HuaChen Group Auto Holding Co., Ltd), אשר מיוצר משנת 2017 (שנת דגם 2018) בסין. דגם "בריליאנס V7" יוצר כ"מכונית הדגל" של היצרן "Brilliance Auto". מאפיינים: שם קוד: "M82". 5 דלתות. 7 נוסעים. מנוע קדמי. מנוע בנזין. סוג הנעה: הנעה קדמית 4x2. אחריות יצרן בסין: 3 שנים / 60,000 ק"מ. תאוצה בין 0–100 קמ"ש היא 9.1 שניות. מחיר היחידה נע בין 108,700–194,700 רנמינבי, נכון לסוף שנת 2017 בסין. "בריליאנס V7" "בריליאנס V7" "בריליאנס V7" "בריליאנס V7" "בריליאנס V7" "בריליאנס V7" "בריליאנס V7" בריליאנס H330 בריליאנס H530 בריליאנס BC3 בריליאנס V3 בריליאנס V5 בריליאנס V6 מדיה וקבצים בנושא בריליאנס V7 בוויקישיתוף אתר האינטרנט הרשמי של בריליאנס V7 בריליאנס V7, סרטון באתר יוטיוב בריליאנס V7, סרטון באתר יוטיוב בריליאנס V7, סרטון באתר יוטיוב "בריליאנס V7" Ning, Author W. E. (October 19, 2017). "This Is The New Brilliance V7 SUV For China". CarNewsChina.com. "בריליאנס V7" - תמונות ריגול W.E. Ning: Spy Shots: The Brilliance V7 SUV Joins The Touch Screen Race. In: carnewschina.com. 7. November 2017, abgerufen am 13. Februar 2019 (englisch). "בריליאנס V7" Crossover Brilliance V7 with BMW equipment: the most expensive model in the brand line. In: autotimesnews.com. 29. Juni 2018, abgerufen am 13. Februar 2019 (englisch). "בריליאנס V7" (בסינית) "【中华V7】中华_中华V7报价_中华V7图片_汽车之家". www.autohome.com.cn. "בריליאנס V7" Wang, Author Joey (July 5, 2016). "Leaked: The New Brilliance V7 SUV For China". CarNewsChina.com. "בריליאנס V7", שנת 2020 wautom.com/2020/01/brilliance-v7-2020
עודד ברכוז

עודד ברכוז (נולד ב-1937) הוא פיזיקאי ישראלי ששימש ראש אגף טכנולוגיה במשרד ראש הממשלה. ברכוז נולד בתל אביב, הוא למד בגימנסיה העברית "הרצליה". ב-1955 התגייס לצה"ל ושירת בנח"ל מוצנח וכחבר גרעין נח"ל בקיבוץ גונן. הוא לחם במלחמת סיני ובשירות המילואים במלחמת ששת הימים. ב-1958 החל ללמוד באוניברסיטה העברית בירושלים, וב-1964 סיים תואר שני בפיזיקה. ב-1968 השלים דוקטורט במכון ויצמן למדע ולאחר מכן עשה פוסט-דוקטורט בארצות הברית. תחומי מחקריו עסקו בלייזר מצב מוצק, מצבי יינון ותכונות מגנטיות. ב-1971 שב לישראל ושימש ראש מחלקת פיתוח וסגן ראש האגף הטכנולוגי במשרד ראש הממשלה. ב-1974 זכה בציון לשבח מוועדת פרס ביטחון ישראל וב-1988 זכה בפרס. הוא כיהן כראש האגף הטכנולוגי עד פרישתו ב-1996. מ-1997 הקים את חברת פרונטיקס בתחום מוליכים למחצה. הוא שימש נציג הציבור בוועדה המייעצת למנכ"ל משרד הביטחון בנושאי הצפנה. ב-2004 נבחר ליקיר העיר חולון. ד"ר עודד ברכוז באתר עיריית חולון
My Last Breath

"My Last Breath" (בעברית: "הנשימה האחרונה שלי") הוא שיר באנגלית, שנכתב והולחן על ידי ג'יימס ניומן, אדם ארגייל, אד דואט, איאן ג'יימס ובוצע על ידי ג'יימס ניומן. ב-27 בפברואר 2020 נחשף כי השיר נבחר לייצג את הממלכה המאוחדת באירוויזיון 2020 ברוטרדם, הולנד במסגרת תוכנית ברדיו של רשות השידור הבריטית, BBC. בעקבות הזייכה הוכן וידאו קליפ בהשתתפות פעלולן הולנדי וים הוף. ב-18 במרץ 2020 בעקבות התפרצות נגיף הקורונה, הוחלט לבטל את אירוויזיון 2020. מילות השיר "My Last Breath" באתר Genius סרטון השיר "My Last Breath" באתר יוטיוב מידע על הרצועה "My Last Breath" באתר ספוטיפיי זכיית השיר כנציג של בריטניה James Newman voor Verenigd Koninkrijk naar Songfestival Rotterdam, סונגפסטיבל בלגיה, 27 בפברואר 2020
ג'יימס ניומן

ג'יימס ניומן (באנגלית: James Newman) הוא פזמונאי וזמר אנגלי. אחיו של כוכב הפופ ג'ון ניומן. ניומן היה אמור לייצג את הממלכה המאוחדת באירוויזיון 2020 עם שירו "My Last Breath", אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020. ב-19 בפברואר 2021 רשות השידור הבריטית פרסמה שניומן נבחר בשנית לייצג את הממלכה המאוחדת באירוויזיון 2021, עם השיר "Embers". ב-22 במאי, בגמר התחרות, הגיע ניומן למקום ה-26 והאחרון, עם 0 נקודות. עיקר עיסוקו של ניומן הוא בכתיבת שירים. ניומן כתב את השיר "Dying to Try" שייצג את אירלנד באירוויזיון 2017 שהתקיים בקייב, אוקראינה. הוא כתב שירים לאמנים רבים כגון ג'ס גלין, אולי מארס וזאין מאליק. אתר האינטרנט הרשמי של ג'יימס ניומן (באנגלית) ג'יימס ניומן, ברשת החברתית פייסבוק ג'יימס ניומן, ברשת החברתית אקס (טוויטר) ג'יימס ניומן, ברשת החברתית אינסטגרם ג'יימס ניומן, סרטונים בערוץ היוטיוב ג'יימס ניומן, במסד הנתונים הקולנועיים IMDb (באנגלית) ג'יימס ניומן, באתר אפל מיוזיק (באנגלית) ג'יימס ניומן, באתר ספוטיפיי ג'יימס ניומן, באתר סאונדקלאוד (באנגלית) ג'יימס ניומן, באתר Last.fm (באנגלית) ג'יימס ניומן, באתר AllMusic (באנגלית) ג'יימס ניומן, באתר MusicBrainz (באנגלית) ג'יימס ניומן, באתר דיזר ג'יימס ניומן, באתר Discogs (באנגלית) ג'יימס ניומן, באתר Genius ג'יימס ניומן, באתר SecondHandSongs ג'יימס ניומן, באתר טיידל (באנגלית) James Newman voor Verenigd Koninkrijk naar Songfestival Rotterdam, סונגפסטיבל בלגיה, 27 בפברואר 2020 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
גיירמו קסטיו

סזאר גיירמו קסטיו רייס (בספרדית: César Guillermo Castillo Reyes; נולד ב-17 במרץ 1966) הוא עורך דין ופוליטיקאי המכהן כסגן נשיא גואטמלה. קסטיו סיים תואר ראשון במשפטים באוניברסיטת סן קרלוס ותואר שני בזכויות אדם באוניברסיטת רפאל לנדיוואר. מינואר 2004 ועד מאי 2005 שימש כסגן שר העבודה. בשנת 2013 מונה למנכ"ל לשכת המסחר בגואטמלה. בשנת 2018 עזב את התפקיד. בשנת 2019, באספה הכללית של מפלגת ואמוס (אנ') נבחר לשמש כעמית למרוץ וכמועמד לסגן נשיא של המתמודד אלחנדרו ג'יאמטיי. ג'יאמטיי התמודד בבחירות 2019 (אנ'). בסיבוב הראשון, שנערך ב-16 ביוני 2019 הוא זכה רק ב-13.95% מהקולות, אך בסיבוב השני, שנערך ב-11 באוגוסט 2019 הוא זכה ב-57.96% מהקולות ונבחר לנשיא. קסטיו נכנס לתפקידו כסגן הנשיא ב-14 בינואר 2020, והחליף את סגן הנשיא ג'פת קבררה. מדיה וקבצים בנושא גיירמו קסטיו בוויקישיתוף "Candidatos presidenciables: Alejandro Giammattei y Guillermo Castillo de Vamos". República.gt (בספרדית). נבדק ב-14 ביוני 2019. {{cite web}}: (עזרה) "Alejandro Giammattei y Guillermo Castillo reciben credenciales". República.gt (בספרדית). נבדק ב-5 בפברואר 2019. {{cite web}}: (עזרה) "Giammattei es proclamado como candidato presidencial de Vamos – Prensa Libre" (בספרדית). נבדק ב-2019-06-18.
מיס צרפת 2001

מיס צרפת 2001 היא תחרות מיס צרפת ה-71 במספר. התחרות נערכה במרכז הקונגרסים "Grimaldi Forum" שבמונקו. זוהי תחרות מיס צרפת היחידה שלא נערכה בשטח צרפת. במהלך החזרות לתחרות שנערכו באולפני קולנוע בניס ביקר את המתמודדות השחקן מייקל קיטון. כל המתמודדות נסעו ביחד לקוויבק וסרטון הפתיחה של התחרות צולם שם ולאחר מכן צולמו עבור התחרות קטעים בבית האופרה של מונקו. באירוע נכחו פוליטיקאים ואנשי ציבור בכירים, אך אף אחד מבני משפחת המלוכה של מונקו לא נכח עקב סכסוך שהיה לרנייה השלישי, נסיך מונקו עם צרפת. אלן דלון דויד דוייה ולדימיר קוסמה כתבה על התחרות
סולימאניה (מחוז)

מְחוֹז סֻלַיְמַאנִיַּה (בערבית: محافظة السليمانية, תעתיק מדויק: מחאפט'ה אלסלימאניה) הוא מחוז בצפון-מזרח עיראק, בגבולה עם איראן. בירת המחוז היא העיר סולימאניה. בשטח המחוז זורם נהר דיאלא ובשטחו נבנה סכר דרבנדח'אן (سد دربندخان), המייצר אנרגיה הידרואלקטרית ואוגר מים לצורכי השקיה. שטחו של המחוז 17,023 קמ"ר, ואוכלוסייתו מונה 1.35 מיליון תושבים נכון ל-2009. מדיה וקבצים בנושא סולימאניה בוויקישיתוף אתר האינטרנט הרשמי של סולימאניה ערך זה הוא קצרמר בנושא כורדיסטן העיראקית. אתם מוזמנים לתרום לוויקיפדיה ולהרחיב אותו.
פסגות מוסורגסקי

פסגות מוסורגסקי (באנגלית: Mussorgsky Peaks) הן שתי פסגות סלעיות, בדרום מערב האי אלכסנדר, שבאנטארקטיקה. הפסגות ממוקמות צפונית מערבית להר גריג, בבסיסו של חצי האי דרוקר. גובהן של הפסגות 500 מטרים מעל פני הים. הפסגות מופו לראשונה בהתבסס על תצלומי אוויר שצולמו על ידי משלחת החקר האנטארקטית רון (אשר חקרה את אנטארקטיקה בין השנים 1947–1948). בפסגות מופו בשנית על ידי דרק סירל (Derek J.H. Searle) מסקר שטחי חסות איי פוקלנד בשנת 1960 בהתבסס על תצלומי אוויר אלה. שמן של הפסגות ניתן להן על ידי הוועדה המייעצת לשמות אנטארקטיים של בריטניה. הפסגות נקראות על שמו של המלחין הרוסי מודסט מוסורגסקי; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. פסגות מוסורגסקי באתר הסקר הגאולוגי של ארצות הברית פסגות מוסורגסקי באתר הגאזט האנטארקטי של ממשלת אוסטרליה פסגות מוסורגסקי באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי לפי מקור אחר המיפוי בוצע בשנת 1963 מידע היסטורי על מנת שמות אתרים באזור
ג'פת קבררה

ארנסטו ג'פת קבררה פרנקו (בספרדית: Ernesto Jafeth Cabrera Franco; נולד ב-28 בנובמבר 1948) הוא פוליטיקאי שכיהן כסגן נשיא גואטמלה בשנים 2016–2020. קבררה למד באוניברסיטת סן קרלוס דה גואטמלה, שם עשה תואר ברפואה כירורגית. הוא שימש כרקטור האוניברסיטה בשנים 1994–1998. בשנת 1999 היה ממייסדי מפלגת אחדות התקווה הלאומית (אנ') הסוציאל-דמוקרטית לצד אלווארו קולום, אך הוא עזב את המפלגה תוך זמן קצר. ב-14 בינואר 2004 הוא מונה למזכיר לענייני חקלאות. הוא סיים את תפקידו ב-14 בינואר 2008. במאי 2015 הוכרז כמועמד לסגן הנשיא מטעם מפלגת חזית ההתכנסות הלאומית, כסגן למועמד לנשיאות ג'ימי מוראלס. בסיבוב השני בבחירות (אנ') שנערך ב-25 באוקטובר 2015 זכה מוראלס ב-67.44% מהקולות, ונבחר לנשיא. קבררה נכנס לתפקידו כסגן הנשיא ב-14 בינואר 2016, והחליף את סגן הנשיא אלפונסו פואנטס. הוא כיהן כנשיא בפועל בימים 24–29 בפברואר 2016, כשהנשיא מוראלס היה בוושינגטון די.סי.. הוא נשוי לג'נרה אליזבת' קורטס. בנו, ג'פת ארנסטו קבררה קורטס, נבחר לקונגרס של גואטמלה בבחירות 2015 דרך מפלגת חזית ההתכנסות הלאומית, אך לא היה יכול לכהן כחבר הקונגרס בשל החוקה האוסרת על קרובי משפחת הנשיא וסגנו לשמש כחברי קונגרס. מדיה וקבצים בנושא ג'פת קבררה בוויקישיתוף ג'פת קבררה, ברשת החברתית אקס (טוויטר) Jafeth Cabrera: 500 años de crisis por conquista española - Guatevision, web.archive.org, ‏2016-09-23 "Quién es Jafeth Cabrera" (בספרדית). Canal Antigua. 14 בינואר 2015. אורכב מ-המקור ב-23 בספטמבר 2016. נבדק ב-7 בפברואר 2016. {{cite web}}: (עזרה) "Jafeth Cabrera, exrector de la USAC, vuelve a la política" (בספרדית). Siglo21. 17 במאי 2015. נבדק ב-7 בפברואר 2016. {{cite web}}: (עזרה) "Jimmy Morales y Jafet Cabrera son declarados Presidente y Vicepresidente electos" (בספרדית). El Periodico. 6 בנובמבר 2015. אורכב מ-המקור ב-23 בספטמבר 2016. נבדק ב-7 בפברואר 2016. {{cite web}}: (עזרה) "Hijo del vicepresidente electo, Jafeth Cabrera, no podrá asumir como diputado" (בספרדית). 26 באוקטובר 2015. נבדק ב-7 בפברואר 2016. {{cite web}}: (עזרה)(הקישור אינו פעיל)
אליפות אירופה בכדורגל עד גיל 21 - 1992

אליפות אירופה בכדורגל עד גיל 21 - 1992 היא המהדורה השמינית של אליפות אירופה לנבחרות צעירות שמארגנת אופ"א. הטורניר התקיים בין ה-10 במרץ ל-3 ביוני 1992. הטורניר שוחק בפעם האחרונה במתכונתו הנוכחית, בו שמונה הנבחרות המעפילות התמודדו, החל משלב רבע הגמר ועד לשלב הגמר, במתכונת בית-חוץ. אף נבחרת מבין הזוכות בשבעת הטורנירים הראשונים לא הצליחה להעפיל לטורניר הגמר, מה שהבטיח זכיית בכורה לאחת הנבחרות המעפילות. עם זאת, לא נרשמה בטורניר הופעת בכורה בטורניר הגמר, שכן כל הנבחרות המעפילות כבר השתתפו בו בעברן. נבחרת איטליה זכתה בטורניר בפעם הראשונה בתולדותיה (מתוך שלוש זכיות רצופות), לאחר שגברה בשלב הגמר 1–2 על שוודיה בסיכום שני המפגשים. הטורניר שימש גם כשלב המוקדמות לטורניר הכדורגל באולימפיאדת ברצלונה. ספרד המארחת העפילה אוטומטית, ואליה הצטרפו ארבע הנבחרות האפשריות הטובות ביותר בטורניר. הנבחרת בעלת המאזן החמישי בטיבו העפילה לפלייאוף מול נציגת אוקיאניה על מקום נוסף בטורניר האולימפי. שלב המוקדמות החל בשנת 1990, והשתתפו בו 32 נבחרות צעירות. הנבחרות שהשתתפו בטורניר חולקו לשמונה בתים, בני שלוש, ארבע או חמש נבחרות כל אחד. הבתים התבססו בעיקרם על בתי מוקדמות יורו 1992, עם מספר שינויים בשל נבחרות שהשתתפו במוקדמות היורו ולא שלחו נציגות צעירות, ולהפך. שמונה הנבחרות שסיימו כראשי בתיהן העפילו לשלב רבע הגמר. נבחרת ישראל רשמה את השתתפותה הראשונה במוקדמות אליפות אירופה עד גיל 21, וזאת על אף שהנבחרת הבוגרת לא השתתפה במוקדמות יורו 1992. היא סיימה את שלב הבתים במקום השני מתוך ארבע נבחרות בבית ח', לאחר שצברה שמונה נקודות, שתיים בלבד פחות משוודיה שהעפילה לטורניר הגמר (שלושה ניצחונות, שתי תוצאות תיקו והפסד אחד). דנמרק, איטליה ושוודיה, שהעפילו לחצי הגמר, זכו בנוסף גם בשלושה מתוך חמשת הכרטיסים לאולימפיאדת ברצלונה (1992). סקוטלנד, הנבחרת הרביעית בחצי הגמר, לא שולחת נציגה ישירה לאולימפיאדה אלא משתתפת כחלק מבריטניה הגדולה, ולכן נבחרה המפסידה הטובה ביותר בשלב רבע הגמר במדד מיוחד שחושב על פי מספר הנקודות בשלב הבתים במוקדמות, ועוד תוצאות משחקיה של אותה הנבחרת ברבע הגמר, לחלק למספר המשחקים של אותה הנבחרת בסך הכול. על פי מדד זה, זכתה פולין בכרטיס הרביעי עם מדד של 1.625. הולנד, צ'כוסלובקיה וגרמניה, שאר המפסידות ברבע הגמר, השיגו שלושתן מדד של 1.5. בעקבות השוויון בין השלוש, על מנת לבחור את הנבחרת החמישית שתזכה בכרטיס לפלייאוף מול נציגת אוקיאניה, חושב יחס השערים של כל נבחרת (שערי הזכות לחלק לשערי החובה). הולנד השיגה את יחס השערים הגבוה ביותר (2), ופגשה בפלייאוף את נבחרת אוסטרליה. עם שוויון 3-3 בסיכום שני מפגשי הפלייאוף, העפילה אוסטרליה לאולימפיאדה בזכות חוק שערי חוץ. בתואר שחקן הזהב, הניתן לשחקן המצטיין בטורניר, זכה רנאטו בוסו, קשר הנבחרת הזוכה איטליה ומלך השערים של הטורניר. שלושה שערים איטליה רנאטו בוסו שני שערים דנמרק פטר מולר דנמרק מיקלוש מולנאר סקוטלנד ג'רי קריני שוודיה פסקל סימפסון דף הטורניר באתר הרשמי של אופ"א
פונקציה חלקה

באנליזה מתמטית, פונקציה חלקה היא פונקציה שגזירה אינסוף פעמים, כלומר לכל n {\displaystyle n} טבעי הנגזרת ה- n {\displaystyle n} -ית קיימת. קבוצת כל הפונקציות החלקות מסומנת C ∞ {\displaystyle C^{\infty }} . הסימון הזה הוא חלק מסימון כללי יותר: את קבוצת כל הפונקציות הרציפות מסמנים C 0 {\displaystyle C^{0}} או רק C {\displaystyle C} (לפעמים עם ציון התחום שעליו הפונקציות מוגדרות, למשל C ( [ a , b ] ) {\displaystyle C([a,b])} ). לכל n טבעי מסמנים ב C n {\displaystyle C^{n}} את קבוצת כל הפונקציות שגזירות n פעמים בכל נקודה בתחום, ושהנגזרת ה- n {\displaystyle n} -ית שלהן רציפה על כל התחום. הקבוצה C ∞ {\displaystyle C^{\infty }} מוגדרת להיות החיתוך של כל הקבוצות C n {\displaystyle C^{n}} , כלומר f ∈ C ∞ {\displaystyle f\in C^{\infty }} אם ורק אם f ∈ C n {\displaystyle f\in C^{n}} , לכל n ∈ N {\displaystyle n\in \mathbb {N} } . אם f {\displaystyle f} פונקציה חלקה אז גם הנגזרת של f {\displaystyle f} חלקה. יתר על כן, קל לראות ש- C ∞ {\displaystyle C^{\infty }} היא הקבוצה המקסימלית שבה פעולת הגזירה היא באמת אופרטור (כלומר לכל f ∈ C ∞ {\displaystyle f\in C^{\infty }} קיימת נגזרת, d f d x {\displaystyle {\frac {\mathrm {d} f}{\mathrm {d} x}}} , והיא בתוך C ∞ {\displaystyle C^{\infty }} ). אם f , g {\displaystyle f,g} פונקציות חלקות אז גם הסכום, המכפלה וההרכבה שלהן חלקות. כל פונקציה אנליטית היא פונקציה חלקה (ובפרט כל הפונקציות האלמנטריות הן חלקות בכל תחום הגדרתן) אבל לא להפך. לרב השימושים באנליזה מספיקות פונקציות גזירות פעמיים או שלוש אבל נוהגים להשתמש בפונקציות חלקות כדי לפשט את הניסוח של ההגדרות והמשפטים. הפונקציות החלקות הן מאוד "גמישות". לדוגמה ניתן לבנות פונקציה חלקה ששווה ל- 1 {\displaystyle 1} על קבוצה סגורה A {\displaystyle A} , ומתאפסת מחוץ לסביבה פתוחה של A {\displaystyle A} , כאשר גם את A {\displaystyle A} וגם את הסביבה הפתוחה אפשר לבחור כרצוננו. דבר כזה הוא בלתי אפשרי בפונקציות אנליטיות כי אם פונקציה אנליטית מתאפסת על קטע סגור כלשהו אז היא זהותית אפס. בדומה, ניתן לבנות חלוקות יחידה חלקות, אך לא ניתן לבנות חלוקות יחידה אנליטיות. על ידי פונקציות כאלו ניתן לבנות לכל פונקציה רציפה פונקציה חלקה שקרובה אליה כרצוננו. פונקציה אנליטית פונקציה חלקה, באתר MathWorld (באנגלית)
בן דוליץ'

בנימין דוליץ' (בסלובנית: Benjamin Dolič; נולד ב-4 במאי 1997 ידוע בעיקר בשם הבמה שלו בן דוליץ') הוא זמר סלובני. ב-27 בפברואר 2020 נחשף כי דוליץ' ייצג את גרמניה באירוויזיון לשנת 2020 עם שירו Violent Thing. ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020. בנימין דוליץ' נולד ב-4 במאי 1997 בליובליאנה, בירת סלובניה. דוליץ' עלה לראשונה על במות מקצועיות בגיל 12 כאשר השתתף בתוכנית גוט טאלנט סלובניה והודח בה בשלב חצי הגמר. ב-2016 השתתף דוליץ' ב-EMA הסלובני והפסיד. שנה לאחר מכן עבר דוליץ' לשווייץ עם משפחתו, הוא השתתף בדה וויס גרמניה בשנת 2018 וסיים שני בגמר. מיד לאחר הגמר ערך סיבוב הופעות בגרמניה ובאוסטריה. ב-27 בפברואר 2020 נחשף כי דוליץ' נבחר על ידי הוועדה הלאומית הגרמנית לייצג גרמניה באירוויזיון לשנת 2020 עם שירו Violent Thing. 2020 - "Violent Thing" בן דוליץ', ברשת החברתית פייסבוק בן דוליץ', ברשת החברתית אינסטגרם בן דוליץ', סרטונים בערוץ היוטיוב בן דוליץ', במסד הנתונים הקולנועיים IMDb (באנגלית) בן דוליץ', באתר ספוטיפיי בן דוליץ', באתר AllMusic (באנגלית) בן דוליץ', באתר MusicBrainz (באנגלית) בן דוליץ', באתר דיזר בן דוליץ', באתר Discogs (באנגלית) בן דוליץ', באתר Genius Ben Dolic to Rotterdam for Germany with 'Violent Thing', האתר הרשמי של האירוויזיון
Violent Thing

Violent Thing (בעברית: דָבָר אלים) הוא שיר באנגלית שנכתב והולחן על ידי בוריסלאב מילאנוב ודן לונדברג ובוצע על ידי בן דוליץ'. ב-27 בפברואר 2020 נחשף כי השיר נבחר לייצג את גרמניה באירוויזיון 2020 ברוטרדם, הולנד במסגרת המשדר "Unser Lied Für Rotterdam" שערכה רשות השידור הגרמנית, אך ב-18 במרץ 2020 בעקבות התפשטות נגיף הקורונה, הוחלט לבטל את אירוויזיון 2020. סרטון השיר "Violent Thing" באתר יוטיוב מידע על השיר "Violent Thing" באתר ספוטיפיי Ben Dolic to Rotterdam for Germany with 'Violent Thing', האתר הרשמי של האירוויזיון
אליפות אירופה בכדורגל עד גיל 21 - 1990

אליפות אירופה בכדורגל עד גיל 21 - 1990 היא המהדורה השביעית של אליפות אירופה לנבחרות צעירות שמארגנת אופ"א. הטורניר התקיים בין ה-14 במרץ ל-17 באוקטובר 1990. שמונה הנבחרות המעפילות התמודדו, החל משלב רבע הגמר ועד לשלב הגמר, במתכונת בית-חוץ, ללא מארחת וללא משחק על מקום שלישי. נבחרת ברית המועצות זכתה בטורניר בפעם השנייה בתולדותיה, עשר שנים לאחר זכייתה הראשונה, לאחר שגברה בשלב הגמר 3–7 על יוגוסלביה בסיכום שני המפגשים. שלב המוקדמות החל בשנת 1988, והשתתפו בו שלושים נבחרות צעירות. הנבחרות שהשתתפו בטורניר חולקו לשמונה בתים, בני שלוש או ארבע נבחרות כל אחד. הבתים התבססו בעיקרם על בתי מוקדמות מונדיאל 1990, עם מספר שינויים בשל נבחרות שהשתתפו במוקדמות המונדיאל ולא שלחו נציגות צעירות, ולהפך. שמונה הנבחרות שסיימו כראשי בתיהן העפילו לשלב רבע הגמר. 1 במודגש: זכתה בטורניר בתואר שחקן הזהב, הניתן לשחקן המצטיין בטורניר, זכה דאבור שוקר, חלוץ הפינאליסטית יוגוסלביה, ומלך השערים של הטורניר. ארבעה שערים יוגוסלביה דאבור שוקר שלושה שערים ברית המועצות אנדריי סידלניקוב שני שערים איטליה ג'ובאני סטרופה שוודיה קנט אנדרסון שוודיה תומאס ברולין שוודיה אולריק ינסון ברית המועצות איגור שאלימוב ברית המועצות איגור דוברובולסקי יוגוסלביה אלן בוקסיץ' דף הטורניר באתר הרשמי של אופ"א
גארי רוס

גארי רוס (באנגלית: Gary Ross; נולד ב-3 בנובמבר 1956) הוא יוצר, במאי, מפיק ותסריטאי יהודי-אמריקאי. הוא היה מועמד לארבעה פרסי אוסקר. רוס נולד בלוס אנג'לס למשפחה יהודית, כשאביו הוא התסריטאי ארתור רוס. הוא למד באוניברסיטת פנסילבניה. הוא עבד בקמפיין הנשיאותי של טד קנדי בשנת 1980, ושימש כיועץ גם בקמפיינים הנשיאותיים של מייקל דוקאקיס ושל ביל קלינטון, לפני שהחל לעבוד בסרטי פרמאונט. בשנת 1988 כתב יחד עם אן ספילברג את הסרט זוכה הפרסים "ביג", בכיכובו של טום הנקס. על הסרט הוא היה מועמד לפרס אוסקר לתסריט המקורי הטוב ביותר ולפרס גילדת הכותבים של אמריקה וזכה בפרס סאטורן לתסריט הטוב ביותר. בשנת 1993 כתב את הסרט המצליח "דייב", שהיה מועמד לפרס אוסקר לתסריט המקורי הטוב ביותר ולשני פרסי גלובוס הזהב. בשנת 1988 כתב, הפיק וביים את הסרט "פלזנטוויל", בו כיכבו טובי מגווייר וריס וית'רספון. בשנת 2003 כתב, הפיק וביים את הסרט "סיביסקיט", בו כיכבו טובי מגווייר וג'ף ברידג'ס. הסרט היה מועמד לשבעה פרסי אוסקר. בשנת 2008 כתב והפיק את הסרט המונפש "המסע של דספרו". בשנת 2012 כתב וביים את סרטו המפורסם ביותר, "משחקי הרעב", בו מככבים ג'ניפר לורנס, ג'וש האצ'רסון, ליאם המסוורת', וודי הארלסון, אליזבת בנקס ודונלד סאת'רלנד. בשנת 2018 כתב וביים את הסרט "אושן 8", בו כיכבו סנדרה בולוק, קייט בלאנשט, אן האת'וויי, שרה פולסון, ריהאנה, הלנה בונהם קרטר ואקוופינה. הוא נשוי לאליסון תומאס. בשנת 1995 נולדו לשניים תאומים, בן ובת. גארי רוס, במסד הנתונים הקולנועיים IMDb (באנגלית) גארי רוס, באתר "אידיבי", מאגר הידע העברי לקולנוע ישראלי ועולמי גארי רוס, באתר AllMovie (באנגלית) גארי רוס, באתר Rotten Tomatoes (באנגלית) גארי רוס, באתר Box Office Mojo (באנגלית) גארי רוס, באתר Metacritic (באנגלית) גארי רוס, במסד הנתונים הקולנועיים KinoPoisk (ברוסית) Cheat Sheet: Gary Ross, Best For Film (באנגלית) CNN - Interview: Gary Ross breathes his life into 'Pleasantville' - October 12, 1998, edition.cnn.com Gary Ross biography and filmography | Gary Ross movies, Tribute (באנגלית)